# Εγχειρίδιο της Διαχείρισης ενέργειας του MATE

## Εισαγωγή

Η υπηρεσία συνεδρίας Διαχείριση ενέργειας του MATE είναι μια υπηρεσία διαχείρισης ενέργειας για την `Επιφάνεια εργασίας του MATE`

## Χρήση

Η Διαχείριση ενέργειας του MATE ξεκινά συνήθως κατά την εκκίνηση του MATE αλλά μπορείτε να την ξεκινήσετε χειροκίνητα:

Γραμμή εντολών

- Πληκτρολογήστε `mate-power-manager --verbose --no-daemon` και πατήστε Return:

## Ειδοποιήσεις

Όταν λειτουργεί η Διαχείριση ενέργειας του MATE, μπορεί να εμφανισθούν οι ακόλουθες ειδοποιήσεις.

### Ο προσαρμογέας (adapter) ισχύος AC δεν είναι συνδεδεμένος

#### Ειδοποίηση της Διαχείρισης ενέργειας του MATE όταν αφαιρεθεί ο προσαρμογέας ισχύος AC

Μπορείτε να απενεργοποιήσετε αυτή την ειδοποίηση αλλάζοντας την καταχώρηση του MateConf `/apps/mate-power-manager/notify/discharging`.

### Πλήρως φορτισμένη

#### Ειδοποίηση της Διαχείρισης ενέργειας του MATE όταν η κύρια μπαταρία του φορητού είναι πλήρως φορτισμένη

Μπορείτε να απενεργοποιήσετε αυτή την ειδοποίηση αλλάζοντας την καταχώρηση του MateConf `/apps/mate-power-manager/notify/fully_charged`.

Θα λάβετε μια επαναληπτική ειδοποίηση μόνο αν το ποσοστό φόρτισης της μπαταρίας σας πέσει κάτω από το 95% και μετά φορτιστεί πάλι πλήρως. Αυτό εμποδίζει ορισμένα συστήματα να επαναλαμβάνουν ανεπιθύμητες ειδοποιήσεις αν η μπαταρία αναφέρει εσφαλμένα την κατάσταση φόρτισης.

### Χαμηλή μπαταρία

Όταν είναι χαμηλή η φόρτιση μπαταρίας, θα λάβετε την ακόλουθη ειδοποίηση. Θα πρέπει να συνδεθείτε στο ρεύμα γρήγορα.

#### Ειδοποίηση της Διαχείρισης ενέργειας του MATE όταν η ισχύς της μπαταρίας είναι χαμηλή

Μπορείτε να απενεργοποιήσετε αυτή την ειδοποίηση αλλάζοντας την καταχώρηση του MateConf `/apps/mate-power-manager/notify/low_power`.

### Ισχύς οριακή

Όταν ένας υπολογιστής δεν έχει πλέον ισχύ, θα εμφανίσει αυτή την ειδοποίηση εξηγώντας τι ενέργεια απαιτείται. Μπορείτε να αλλάξετε την ενέργεια οριακά χαμηλής ισχύος από τις προτιμήσεις.

#### Ειδοποίηση της Διαχείρισης ενέργειας του MATE όταν η ισχύς του συστήματος είναι οριακά χαμηλή

### Αποτυχία αναστολής

Όταν συμβεί μια αποτυχία αναστολής μπορεί να πάρετε την ακόλουθη ειδοποίηση. Η πιο κοινή αιτία για αυτή την ειδοποίηση είναι ότι ο τρέχων χρήστης δεν έχει δικαιώματα να θέσει σε αναστολή ή αδρανοποίηση τον υπολογιστή.

#### Ειδοποίηση της Διαχείρισης ενέργειας του MATE όταν υπάρχει αποτυχία αναστολής

Μπορείτε να απενεργοποιήσετε αυτή την ειδοποίηση αλλάζοντας την καταχώρηση του MateConf `/apps/mate-power-manager/notify/sleep_failed`.

## Στατιστικά

Το πρόγραμμα στατιστικών σάς επιτρέπει να οπτικοποιήσετε την κατανάλωση ενέργειας του υλικού του φορητού σας.

Αυτό έχει αφαιρεθεί από το παράθυρο πληροφοριών προηγούμενων εκδόσεων της Διαχείρισης ενέργειας του MATE καθώς η διεπαφή δεδομένων χρησιμοποιεί τώρα το DBUS αντί για το εσωτερικό IPC. Αυτό επιτρέπει σε άλλες εφαρμογές να ζητούν και να απεικονίζουν τα δεδομένα αν τα χρειάζονται.

### Ιστορικό μετάπτωσης τροφοδοσίας από μπαταρία σε ρεύμα

Μπορεί να μην βλέπετε μερικές επιλογές ή γραφήματα αν ο υπολογιστής σας δεν έχει το απαιτούμενο υλικό. Μπορεί επίσης να βλέπετε και άλλο υλικό που δεν εμφανίζεται εδώ (πχ συστήματα UPS) αλλά αυτό αντιμετωπίζεται όπως και οι άλλες συσκευές.

### Ιστορικό φόρτισης

Αυτό το γράφημα δείχνει το διαθέσιμο ποσοστό φόρτισης για τη σύνθετη πρωτεύουσα μπαταρία, έτσι αν έχετε μια κύρια μπαταρία στο φορητό σας και μια βοηθητική, τότε μόνο η μέση τιμή θα εμφανισθεί. Δεν υπάρχει υπόμνημα για αυτό το γράφημα.

### Ιστορικό κατανάλωσης ενέργειας

Αυτό το γράφημα δείχνει το ιστορικό χρήσης της σύνθετης πρωτεύουσας μπαταρίας. Αυτή η γραμμή αναπαριστά το ποσό ενέργειας που είτε χρησιμοποιείται για να φορτίσει τις μπαταρίες του συστήματος είτε την ενέργεια που χρησιμοποιεί το σύστημα από τις μπαταρίες. Θα πρέπει να βλέπετε τη γραμμή να ανεβαίνει όταν εκτελούνται από τον επεξεργαστή εντατικές εργασίες και να κατεβαίνει όταν το σύστημα είναι αδρανές ή η οθόνη χαμηλωμένη. Εμφανίζεται υπόμνημα με αυτό το γράφημα όταν έχουν ληφθεί δεδομένα.

Δεν θα λάβετε δεδομένα χρήσης από τον υπολογιστή σας αν δεν φορτίζει ή εκφορτίζει ή αν είναι σε αναστολή. Αυτό οφείλεται σε περιορισμούς του υλικού όπου η κατανάλωση αποστέλλεται μόνο από το ολοκληρωμένο της μπαταρίας και όχι από το τσιπ διαχείρισης ενέργειας της μητρικής.

### Ιστορικό εκτιμώμενου χρόνου

Αυτό το γράφημα δείχνει το εκτιμώμενο ιστορικό φόρτισης για τη σύνθετη πρωτεύουσα μπαταρία. Αυτή η γραμμή αναπαριστά τη χρονική διάρκεια που απαιτείται μέχρι τη φόρτιση ή το χρονικό διάστημα μέχρι την εκφόρτιση. Αυτή η γραμμή θα πρέπει να ανεβαίνει όταν ο ρυθμός χρήσης μειώνεται και να κατεβαίνει όταν αυξάνεται. Εμφανίζεται υπόμνημα με το γράφημα όταν έχουν ληφθεί δεδομένα.

## Προτιμήσεις

Το παράθυρο των προτιμήσεων σάς επιτρέπει να ελέγξετε:

- Τη φωτεινότητα της οθόνης LCD όταν η τροφοδοσία είναι από το ρεύμα ή τη μπαταρία

- Χρόνος αδράνειας για το σβήσιμο της οθόνης και την αναστολή λειτουργίας

- Ενέργειες όταν κλείνει το κάλυμμα του φορητού

- Πολιτική εικονιδίων της περιοχής ειδοποιήσεων

Μερικά ρυθμιστικά ή κουτιά επιλογών μπορεί να απενεργοποιηθούν αν οι καταχωρήσεις πολιτικής του MateConf. Αυτό επιτρέπει στους διαχειριστές να κλειδώσουν τις ενέργειες που μπορεί να κάνει ένας χρήστης.

### Προτιμήσεις τροφοδοσίας ρεύματος (AC)

#### Καρτέλα Διαχείριση ενέργειας AC του MATE

### Προτιμήσεις μπαταρίας

#### Καρτέλα Διαχείριση ενέργειας μπαταρίας του MATE

Αυτό επιτρέπει σε έναν ισχυρό υπολογιστή να μειώνει την κατανάλωση ενέργειας όταν είναι αδρανής ή όταν δεν χρειάζονται οι πλήρεις δυνατότητες.

### Γενικές προτιμήσεις

#### Καρτέλα Γενικά της Διαχείρισης ενέργειας του MATE

### Χρόνοι αδράνειας συνεδρίας και συστήματος

Το `mate-screensaver` είναι μια υπηρεσία συνδερίας που παρακολουθεί τα εισερχόμενα του χρήστη και αν δεν έχει κινηθεί το ποντίκι ή δεν έχει πατηθεί πλήκτρο στο πληκτρολόγιο αρχίζει μια χρονομέτρηση. Όταν η τιμή αυτής της χρονομέτρησης φτάσει τη τιμή που ορίζεται στο `mate-screensaver-preferences`, τότε η συνεδρία σημαίνεται ως 'αδρανής'. Τότε η Διαχείριση ενέργειας του MATE κάνει όλες τις ενέργειες αδράνειας του συστήματος όπως την ενεργοποίηση κατάστασης χαμηλής ισχύος και τη μείωση της φωτεινότητας της οθόνης του φορητού.

#### Αλλαγή του χρόνου αδράνειας στο `mate-screensaver-preferences`

Μόλις η συνεδρία σημανθεί ως αδρανής, η Διαχείριση ενέργειας του MATE εκκινεί το δικό της χρονόμετρο 'συστήματος'. Όταν φτάσει ο χρόνος που ορίζεται στο `mate-power-preferences` και δεν υπάρχει φόρτος στον επεξεργαστή, τότε γίνονται οι ενέργειες αδράνειας, συνήθως σβήσιμο της οθόνης ή αναστολή ή αδρανοποίηση.

Για να είναι αυτό πιο σαφές, τα συρόμενα ρυθμιστικά στο `mate-power-preferences` είναι ρυθμισμένα να αρχίζουν στην τιμή αδράνεια-συνεδρίας + 1 λεπτό, καθώς δεν μπορούμε λογικά να εκκινήσουν πριν η συνεδρία σημανθεί ως αδρανής. Αν ρυθμίσετε την τιμή της 'αδρανούς συνεδρίας' στο `mate-screensaver-preferences` τότε η έναρξη των ρυθμιστικών στο `mate-power-preferences` θα αλλάξει αντίστοιχα.

## Προτιμήσεις για προχωρημένους

### Μείωση φωτεινότητας οθόνης

Μπορείτε να αλλάξετε τη φωτεινότητα της οθόνης του αδρανούς φορητού αλλάζοντας την καταχώρηση `/apps/mate-power-manager/backlight/idle_brightness` στο MateConf.

### Κλείδωμα οθόνης

Από προεπιλογή η Διαχείριση ενέργειας του MATE υποστηρίζει ένα απλό σύστημα κλειδώματος. Αυτό σημαίνει ότι η οθόνη θα κλειδώσει αν ορισθεί το "Κλείδωμα οθόνης" όταν κλείνει το καπάκι ή το σύστημα εκτελεί μια λειτουργία αναστολής ή αδρανοποίησης.

Υπάρχει ένα σύνθετο σύστημα κλειδώματος διαθέσιμο για προχωρημένους χρήστες που επιτρέπει αλλαγή της πολιτικής κλειδώματος για το κάλυμμα, την αναστολή και την αδρανοποίηση. Για να ενεργοποιήσετε αυτή τη σύνθετη κατάσταση λειτουργίας πρέπει να απενεργοποιήσετε την καταχώρηση του MateConf:

- `/apps/mate-power-manager/lock/use_screensaver_settings`

Κατόπιν οι καταχωρήσεις πολιτικής μπορούν να ορισθούν ώστε να αναγκάζουν την προφύλαξη οθόνης να κλειδώνει και να ξεκλειδώνει όταν γίνεται η ενέργεια:

- `/apps/mate-power-manager/lock/blank_screen`

- `/apps/mate-power-manager/lock/suspend`

- `/apps/mate-power-manager/lock/hibernate`

Η πολιτική κλειδώματος για την προφύλαξη οθόνης αγνοείται μέχρι την επαναφορά της απλής κατάστασης λειτουργίας.

## Μικροεφαρμογές ενέργειας του MATE

### Μικροεφαρμογή φωτεινότητας

Η μικροεφαρμογή φωτεινότητας επιτρέπει στο χρήστη να αλλάξει προσωρινά τη φωτεινότητα της οθόνης χωρίς να αλλάξει την προεπιλεγμένη πολιτική. Αυτό μπορεί να είναι χρήσιμο αν έχετε ένα φορητό υπολογιστή χωρίς κουμπιά ρύθμισης φωτεινότητας καθώς τώρα μπορείτε να αλλάξετε εύκολα τη φωτεινότητα.

#### Αναπτυσσόμενο μενού μικροεφαρμογής φωτεινότητας.

Δεν θα δείτε το συρόμενο ρυθμιστικό αν δεν υποστηρίζεται το υλικό σας.

### Μικροεφαρμογή παρεμπόδισης

Η μικροεφαρμογή παρεμπόδισης επιτρέπει στο χρήστη να εμποδίσει τον υπολογιστή να μπει αυτόματα σε αναστολή όταν είναι αδρανής. Αυτό μπορεί να είναι απαραίτητο για παλιά ή ιδιοταγή προγράμματα όπως το VMWare ή το Matlab. Απλώς κάντε κλικ στο εικονίδιο για να παρεμποδιστεί η αυτόματη αναστολή και κλικ ξανά για την κανονική λειτουργία.

#### Η μικροεφαρμογή παρεμπόδισης σε λειτουργία παρεμπόδισης.

Μην χρησιμοποιείτε αυτή τη μικροεφαρμογή αν απλώς χρησιμοποιείτε λογισμικό του MATE. Αντ' αυτού καταχωρήστε μια αναφορά προβλήματος για να κάνετε την εφαρμογή να χρησιμοποιεί τις μεθόδους Inhibit() και UnInhibit() καθώς θα έπρεπε να 'απλώς να δουλεύει'.

## Συχνές ερωτήσεις

Αυτές είναι ερωτήσεις που τίθενται συχνά στη λίστα ταχυδρομείου.

### Τι είναι η χωρητικότητα της μπαταρίας;

Η χωρητικότητα είναι πόση ενέργεια μπορεί να αποθηκεύσει η μπαταρία σας συγκριτικά με τις οδηγίες του κατασκευαστή.

#### Αυτό το γράφημα δείχνει την χωρητικότητα μια τυπικής μπαταρίας ιόντων λιθίου μετά από μερικές εκατοντάδες κύκλους φόρτισης-εκφόρτισης.

### Ποια η διαφορά μεταξύ αναστολής και αδρανοποίησης;

Η αναστολή λειτουργίας είναι ένα χαρακτηριστικό εξοικονόμησης ενέργειας το οποίο είναι στο χαμηλότερο επίπεδο κατανάλωσης ενέργειας που θα διατηρήσει τα δεδομένα των προγραμμάτων στη μνήμη. Όταν ο υπολογιστής βρίσκεται σε αναστολή δεν μπορούν να γίνουν υπολογισμοί μέχρι να αποκατασταθεί η κανονική λειτουργία. Ο υπολογιστής δεν θα επανέλθει μέχρι να λάβει σήμα από ένα εξωτερικό γεγονός όπως το πάτημα ενός πλήκτρου. Γενικά χρειάζονται μερικά δευτερόλεπτα για να μπει ο υπολογιστής σε αναστολή και να επανέλθει.

Γίνεται χρήση ενός μικρού ποσού ενέργειας κατά την αναστολή, έτσι δεν συνίσταται για την ενέργεια χαμηλής μπαταρίας. Αν αφαιρέσετε την τροφοδοσία ρεύματος σε ένα σταθερό ή σας τελειώσει η μπαταρία σε ένα φορητό θα χάσετε τα δεδομένα σας.

Η κατάσταση αδρανοποίησης αποθηκεύει ολόκληρη την κατάσταση του υπολογιστή στο σκληρό δίσκο και κλείνει την τροφοδοσία έτσι ώστε ο υπολογιστής να μοιάζει σβηστός. Δεν θα ενεργοποιηθεί μέχρι να να λάβει σήμα από ένα εξωτερικό γεγονός όπως ένα πάτημα πλήκτρου. Αυτή είναι η χαμηλότερη διαθέσιμη κατάσταση αδρανοποίησης. Αν αφαιρέσετε την τροφοδοσία από ένα σταθερό ή τελειώσει η μπαταρία ενός φορητού η εργασία σας δεν θα χαθεί. Μπορεί να πάρει ένα λεπτό ή και περισσότερο για να να μπει σε αδρανοποίηση και να ξυπνήσει ο υπολογιστής.

### Η οθόνη μου είναι χαλασμένη και αντιλαμβάνεται την αναμονή και το σβήσιμο ως 'απώλεια σήματος' έτσι παραμένει ανοιχτή.

Πρέπει να αλλάξετε την κατάσταση DPMS αναστολής που χρησιμοποιεί η Διαχείριση ενέργειας του MATE. Ανοίξτε τον `mateconf-editor` και αλλάξτε τις καταχωρήσεις `/apps/mate-power-manager/backlight/dpms_method_ac` και `/apps/mate-power-manager/backlight/dpms_method_battery` σε μία από τις καταστάσεις λειτουργίας που δουλεύουν, πχ αναμονή, αναστολή ή σβήσιμο.

### Η ένδειξη υπολειπόμενου χρόνου μπαταρίας είναι πάντα λανθασμένη λόγω ελαττωματικής μπαταρίας, τι μπορώ να κάνω?

Θα μπορούσατε να αλλάξετε τα ποσοστά που χρησιμοποιεί η διαχείριση ενέργειας. Ανοίξτε το `mateconf-editor`, μετά αλλάξτε την καταχώρηση `/apps/mate-power-manager/general/use_time_for_policy` σε false. Μπορείτε να το κάνετε εύκολα με `mateconftool-2 --set --type bool /apps/mate-power-manager/general/use_time_for_policy false`

Έτσι οι ενέργειες θα γίνονται αλλά φυσικά ο υπολειπόμενος χρόνος θα είναι πάλι λανθασμένος.

### Πως μπορώ να κάνω την εφαρμογή μου να εμποδίζει τον υπολογιστή να μπει αυτόματα σε αναστολή;

Αν η εφαρμογή σας εκτελεί μια μακροσκελή λειτουργία, μπορεί να θέλετε να απενεργοποιήσετε τη δυνατότητα αναστολής για λίγο. Θα πρέπει να χρησιμοποιήσετε το mate-session αν πραγματικά δε θέλετε ο χρήστης να μπορεί να θέσει σε αναστολή ή ο υπολογιστής να εξοικονομήσει ενέργεια με αδρανοποίηση ή αναστολή.

### Τρέχω ACPI. Γιατί συμβάντα (όπως η αποσύνδεση του προσαρμογέα ισχύος AC) παίρνουν τόσο χρόνο να γίνουν αντιληπτά;

Ένα από τα δύο μπορεί να είναι το πρόβλημα.

- Το HAL μπορεί να μην τρέχει το πρόσθετο που συλλαμβάνει το συμβάν του ACPI.

- Το BIOS μπορεί να είναι ελαττωματικό και μπορεί να χρειάζεται μια παράκαμψη. Παρακαλούμε στείλτε μια αναφορά προβλήματος.

Για την πρώτη περίπτωση δοκιμάστε να βρείτε τις διαδικασίες του HAL που τρέχουν: `ps -eaf | grep hal`

Και ελέγξτε για τη διαδικασία `hald-addon-acpi`. Αν δεν τρέχει, τότε παρακαλούμε βεβαιωθείτε ότι το HAL εκτελείται με την επιλογή `--retain-privileges` στο `haldaemon` initscript. Μια εναλλακτική λύση σε αυτό είναι η χρήση του acpid αντί του αρχείου proc του πυρήνα.

## Περί

MATE Power Manager was written by Richard Hughes richard@hughsie.com. To find more information about MATE Power Manager, please visit the MATE Power Manager web page.

To report a bug or make a suggestion regarding this application or this manual, follow the directions at the MATE Power Manager Bug Page.

Αυτό το πρόγραμμα διανέμετε υπό τους όρους της GNU General Public License όπως δημοσιεύεται από το Free Software Foundation. Είτε υπό την έκδοση 2 της άδειας είτε (κατ' επιλογήν σας) υπό οποιαδήποτε μεταγενέστερη. Αντίγραφο αυτής της άδειας μπορεί να βρεθεί στο link ή στο αρχείο COPYING το οποίο περιλαμβάνετε με τον πηγαίο κώδικα αυτού του προγράμματος.